laion/Wikipedia-Exotic huggingface dataset:
מזכיר המלחמה של ארצות הברית

מזכיר המלחמה של ארצות הברית (באנגלית: Secretary of War) היה חבר בקבינט של ארצות הברית החל מתקופת נשיאותו של נשיא ארצות הברית הראשון ג'ורג' וושינגטון. משרה זהה, שנקראה "מזכיר במלחמה" (Secretary at War), נוצרה כדי לשרת את "קונגרס הקונפדרציה" על פי תקנון הקונפדרציה בין השנים 1781 – 1789. במשרה זו החזיקו בנג'מין לינקולן ובהמשך הנרי נוקס. כאשר הושבע ג'ורג' וושינגטון לנשיא הראשון על פי חוקת ארצות הברית, הוא מינה את נוקס להמשיך לכהן כמזכיר המלחמה. מזכיר המלחמה היה ראש מחלקת המלחמה של ארצות הברית. בתחילה הוא היה אחראי על כל גופי הביטחון, כולל צי ארצות הברית. ב-1798 נוצרה על פי חוק משרת מזכיר הצי של ארצות הברית והיבט זה של פעילות מחלקת המלחמה הוצא מתחום האחריות של מזכיר המלחמה והוא צומצם לאחריות על צבא ארצות הברית. החל מ-1886 מזכיר המלחמה היה בסדר הירושה של נשיא ארצות הברית, לאחר סגן נשיא ארצות הברית, יושב ראש בית הנבחרים של ארצות הברית, הנשיא הזמני של הסנאט של ארצות הברית ומזכיר המדינה של ארצות הברית. ב-1947, עם קבלת "חוק הביטחון הלאומי" (National Security Act of 1947), בוטל תפקיד מזכיר המלחמה והוא הוחלף במזכיר הצבא של ארצות הברית ובמזכיר חיל האוויר של ארצות הברית ושניהם יחדיו, לצדו של מזכיר הצי של ארצות הברית, הם מאז 1949 מזכירים שלא חברים בקבינט הכפופים למזכיר ההגנה של ארצות הברית. משרת מזכיר הצבא נחשבת בדרך כלל כמשרה היורשת של מזכיר המלחמה, אף על פי שמזכיר ההגנה הוא זה שירש את מקומו של מזכיר המלחמה בקבינט ובסדר הירושה של נשיא ארצות הברית. מדיה וקבצים בנושא מזכיר המלחמה של ארצות הברית בוויקישיתוף Secretaries of War, United States History
רכס ניקולאס (אנטארקטיקה)

רכס ניקולאס (באנגלית: Nicholas Range) הוא רכס הרים בארץ קמפ שבאנטארקטיקה. הרכס ממוקם 46 קילומטרים ממזרח למפרץ מגנט שבארץ קמפ. הרכס התגלה ב-12 בינואר 1930 במהלך מסע המחקר של משלחת החקר הבריטית, אוסטרלית וניו זילנדית לאנטארקטיקה תחת פיקודו של דאגלס מוסון. מוסון קרא לרכס על שם ג'י. אר. ניקולאס (G.R. Nicholas) ממלבורן שבאוסטרליה, פטרון המשלחת. רכס ניקולאס באתר הסקר הגאולוגי של ארצות הברית רכס ניקולאס באתר הגאזט האנטארקטי של ממשלת אוסטרליה רכס ניקולאס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
פסגות אקר

פסגות אקר (באנגלית: Aker Peaks או Akar Peaks) המכונות גם רכס אקר (באנגלית: Aker Range), הם רכס הרים, או סדרה של פסגות מכוסות שלג ברובן, מערבית למפרץ אדוארד השמיני שבאנטארקטיקה. הגבוהה שבין הפסגות מתנשאת לגובה של 1,800 מטרים מעל פני הים. אורכו של הרכס 14 קילומטרים בכיוון צפון-מערב - דרום- מזרח. הפסגות מצויות 6 קילומטרים מערבית לרכס ניקולאס, ו-50 קילומטרים מערבית - צפון-מערבית למפרץ אדוארד השמיני. הפסגות התגלו ב- 14 בינואר 1931, על ידי משלחת צידי לווייתנים נורווגית, בפיקודו של או. בורצ'גרווינק (O. Borchgrevink). בורצ'גרווינק קרא לפסגות על שמו של חוותו של מנהל חברת הצייד הנורווגית סוונד פויין ברון האב (.Svend Foyn Bruun Sr), שמקום מושבה בטונסנברג. פסגות אקר באתר הסקר הגאולוגי של ארצות הברית פסגות אקר באתר הגאזט האנטארקטי של ממשלת אוסטרליה פסגות אקר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
רכס ניקולאס

האם התכוונתם ל... רכס ניקולאס (אנטארקטיקה) – רכס הרים באנטארקטיקה רכס ניקולאס (הרי פמיר) – רכס הרים בהרי פמיר שבגבול אפגניסטן וטג'יקיסטן
אלקטרופוס

אלקטרופוס (שם מדעי: Electrophorus) הוא סוג של דג מהסדרה דגי חשמל טרופיים החי בנהר האמזונאס וביובלים קרובים באמריקה הדרומית. סוג זה תואר בידי החוקר תאודור גיל ב-1864 והוא נחשב במשך זמן רב לסוג ומין יחיד בו המין: צלופח חשמלי (Electrophorus electricus). בשנת 2019 החליטו להוסיף לסוג 2 מינים חדשים. מיני סוג זה מזכירים במראם צלופח אך שייכים לקבוצה דרום-אמריקאית של דגי מים מתוקים נודמי אוויר היכולים לפלוט מגופם זרמי חשמל חזקים מאוד. למעשה זהו דג החשמל הקטלני ביותר בעולם. דגים אלה ניזונים בעזרת הימום טרפם מדגים אחרים, סרטנים וחרקים ולעיתים גם מטרף גדול יותר כמו חולדות. החל מספטמבר 2019 הוחלט לשייך לסוג זה 3 מינים שונים: צלופח חשמלי (Electrophorus electricus) Electrophorus varii Electrophorus voltai מדיה וקבצים בנושא אלקטרופוס בוויקישיתוף אלקטרופוס, באתר ITIS (באנגלית) אלקטרופוס, באתר NCBI (באנגלית) אלקטרופוס, באתר האנציקלופדיה של החיים (באנגלית) אלקטרופוס, באתר GBIF (באנגלית)
עונת 2010/2011 בליגת כדורגל נשים ראשונה

עונת 2010/2011 בליגת כדורגל נשים ראשונה הייתה העונה ה-13 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-19 באוקטובר 2010 והסתיימה ב-31 במרץ 2011. בעונה זו הוקמה ליגת נשים שנייה ולכן הקבוצות שסיימו במקומות 1–8 בעונה הקודמת היוו את הליגה הראשונה. הליגה הסדירה כללה 8 קבוצות, ששיחקו ביניהן במשך 2 סיבובים בני 7 מחזורים כל אחד - 14 מחזורים בסך הכל. לאחר מכן פוצלה הליגה לפלייאוף עליון ופלייאוף תחתון (בכל פלייאוף 4 קבוצות ששיחקו ביניהן במשך 2 סיבובים בני 3 משחקים כל אחד) שכוללים תוספת של 6 מחזורים לעונה הסדירה ובסה"כ 20 מחזורים. אס"א תל אביב, אלופת העונה הקודמת, זכתה באליפות, והצליחה להגן על תוארה בפעם השנייה ברציפות. הפועל עירוני ראשון לציון סיימה אחרונה וירדה לליגה השנייה אך בפועל המועדון חדל לפעול בסוף העונה והקבוצה התפרקה. גביע המדינה בכדורגל נשים 2010/2011 עונת 2011–2010 ליגת נשים ראשונה, באתר ההתאחדות לכדורגל בישראל עוז מועלם, נשים: אס"א ת"א אלופת המדינה בכדורגל, באתר ynet, 31 במרץ 2011
אפטרונוטיים

אפטרונוטיים (שם מדעי: Apteronotidae) היא משפחה של דגי חשמל מהסדרה דגי-חשמל טרופיים החיים במימי אמריקה הדרומית ובפנמה באזורים טרופיים. רוב המינים הם שוכני נהרות עמוקים מעל 5 מטרים בדרך כלל. אחרים חיים על קרקעית בוצית באזורים רדודים יותר. המאפיין העיקרי שלהם הוא היותם דגי חשמל בעלי איברים היכולים ליצור שדה חשמלי ולקלוט איתו את סביבתם ואת טרפם הכולל דגים קטנים, רכיכות וחרקי מים. דגים אלה בעלי סנפירים רכים וגופם עגלגל ורירי. עם זאת בשונה ממינים אחרים ממשפחתם הם בעלי סנפירי זנב ובעלי "רעמה" קצרה המורכבת מעור מעל גבם. הם משתמשים באיברי החשמל כדי לקלוט את סביבתם מאחר שעיניהם קטנות מאוד והם בעלי חוטם ארוך דמוי-חדק. דגים אלה גם נושמי אוויר. אורכם של דגים אלה בין 15 ל-60 ס"מ. בכמה מינים ישנה דו-צורתיות זוויגית בה הנקבות גדולות מהזכרים במעט. Adontosternarchus Apteronotus Compsaraia Magosternarchus Megadontognathus מין יחיד Melanosternarchus amaru מין יחיד Orthosternarchus tamandua מין יחיד Parapteronotus hasemani מין יחיד Pariosternarchus amazonensis Platyurosternarchus Porotergus Sternarchella Sternarchogiton מין יחיד Sternarchorhamphus muelleri Sternarchorhynchus מין יחיד Tembeassu marauna מדיה וקבצים בנושא אפטרונוטיים בוויקישיתוף אפטרונוטיים, באתר ITIS (באנגלית) אפטרונוטיים, באתר NCBI (באנגלית) אפטרונוטיים, באתר Animal Diversity Web (באנגלית) אפטרונוטיים, באתר האנציקלופדיה של החיים (באנגלית) אפטרונוטיים, באתר GBIF (באנגלית)
סטרנופיגיים

סטרנופיגיים הידועים גם כדגי חשמל זכוכיתיים (שם מדעי: Sternopygidae) היא משפחה של דגי חשמל מהסדרה דגי-חשמל טרופיים החיים במימי אמריקה הדרומית ובפנמה באזורים טרופיים. רוב המינים הם שוכני נהרות עמוקים מעל 20 מטרים כמו האמזונאס ויובליו בהם הם שוחים בצורה אנכית, בעוד כמה חיים במים יותר עמוקים והסוג Sternopygus חי גם בנהרות קטנים ובנחלים. לסטרנופיגיים זנב ארוך המזכיר "זנב-עכבר" וגוף רך ומוארך עם מעט סנפירים. רוב המינים שקופים או בעלי צבעים דהויים ועיניהם גדולות יחסית לבני שאר סדרתם אך עדיין קטנות באופן כללי. הם משתמשים בחישה חשמלית מאיברים החשים בשדה מגנטי וכך קולטים את סביבתם. הפיות שלהם קצרים ובעלי שורות שיניים המזכירות מברשת משני צידי הלסת. הם ניזונים מדגים אחרים וחסרי חוליות שהם מוצאים. אלו דגים נפוצים כדגי נוי באקווריומים שונים. במשפחה זו 50 מינים הכלולים בתוך 6 סוגים, כשסוג נוסף חי בתחילת המיוקן: Archolaemus - בו 6 מינים Distocyclus - בו 2 מינים Eigenmannia - בו 23 מינים Humboldtichthys - נכחד מין יחיד Japigny kirschbaum Rhabdolichops - בו 10 מינים Sternopygus - בו 9 מינים מדיה וקבצים בנושא סטרנופיגיים בוויקישיתוף סטרנופיגיים, באתר ITIS (באנגלית) סטרנופיגיים, באתר NCBI (באנגלית) סטרנופיגיים, באתר Animal Diversity Web (באנגלית) סטרנופיגיים, באתר האנציקלופדיה של החיים (באנגלית) סטרנופיגיים, באתר GBIF (באנגלית)
נרימן מהטה

נרימן (נארי) בומנשו מהטה (בכתב אנגלי:Nariman Bomanshaw Mehta, ‏ 8 באפריל 1920 - 22 באוגוסט 2014) היה כימאי ופרמקולוג הודי-אמריקאי. התפרסם בעיקר הודות להמצאה וסינתוזה של התרופה נוגדת הדיכאון בופרופיון, המשמשת גם בגמילה מעישון סיגריות. נרימן בומנשו מהטה נולד במומבאי, אז, הודו הבריטית במשפחה של פארסים-זורואסטרים. אביו היה בומנשו מהטה ואמו דהונבאי דארוואלה מהטה. למד במכללת סנט קסבייר במומבאי, בה סיים תואר ראשון B.Sc בכימיה ובפיזיקה ותואר ראשון B.A באנגלית ובכלכלה. בהמשך סיים גם תואר שני. מהטה היה תלמיד מחונן והועסק תקופה כמורה פרטי שלימד 80 סטודנטים בתחום המתמטיקה, פיזיקה, כימיה וההנדסה הימית. בשנת 1939 יחד עם סטודנט אחר, קייחוסרו ד. איראני חיבר ופרסם בהודו את הספר "ספר לימוד שימושי לפיזיקה תאורטית ופרקטית" בעזרת מלגת טאטה ומענק מהרמן וילקי, בשנת 1947 נסע מהטה לארצות הברית ובשנים 1949–1952 עבד כעמית מחקר בצי האמריקאי. באותה תקופה עבד בתחום סינתוז החומר אמטין וסיים באוניברסיטת קנזס עבודת דוקטורט בכימיה, בהדרכתו של ויליאם אי. מקיואן. בשנת 1947 הזמינה חברת "ג'וזף סיגרם ובניו" את מהטה לעבוד כחוקר במעבדת המחקר שלה בארצות הברית. הוא השתלם בה בתחום התסיסה והזיקוק. באוה תקופה חקר מהטה את הפניצילין. בזמן שהיה למשך שלוש שנים פרופסור לכימיה פיזיקלית באוניברסיטת ויבלרפורס במדינת אוהיו, ב-1957 הצטרף מהטה לחברת התרופות "בארוס ולקאם", כיום גלקסו סמית' קליין והתגייס בה לחקר החומרים בעלי פוטנציאל נאורופרמקולוגי. בשנת 1969 הצליח לבנות, לסנתז ולרשום פטנט על התרופה בופרופיון שקיבלה בשנת 1985 אשור ה-FDA כטיפול נגד דיכאון. היא יצאה לשווקים בשם ולבוטרין ואחר כך גם זייבאן, צורה שאושרה לשימוש בגמילה מסיגריות טבק. זייבאן הייתה התרופה הראשונה שאושרה על ידי FDA להפסקת עישון. ולבוטרין נרשם לפעמים לצורך הגברת החשק המיני אצל נשים חברת גלקס סמית קליין הרוויחה כ-900 מיליון לירות שטרלינג. מהטה נפטר בגיל 94 באוגוסט 2014 בפיק רסורסס, בברלינגטון, צפון קרוליינה, בעקבות מחלה קצרה. גופתו נשרפה בקרמטוריום לואו והאפר הובא לקבורה בבית הקברות קנסיקו בוולהאלה, מדינת ניו יורק. Mehta, N B (1983), The Chemistry of Bupropion, The Journal of Clinical Psychiatry (published May 1983), 44 (5), pp. 56–9, PMID 6406464 David L. Musso; Nariman B. Mehta; Francis E. Soroko; Robert M. Ferris; Elizabeth B. Hollingsworth; Bernard T. Kenney (2004), "Synthesis and evaluation of the antidepressant activity of the enantiomers of bupropion", Chirality (published 2004-09-21), 5 (7): 495–500 doi:10.1002/chir.530050704, PMID 8240925 Mehta, Nariman B; Arthur P Phillips; Florence Fu Lui; Ronald E Brooks (1960), "Maleamic and citraconamic acids, methyl esters, and imides", The Journal of Organic Chemistry, 25 (6): 1012–1015, doi:10.1021/jo01076a038 מהטה היה נשוי ואב לשתי בנות ובן. מאמר הספד בטיימס ניוז ברלינגטון, צפון קרוליינה ביוגרפיה קצרה
שברולט איגל

שברולט איגל (באנגלית: Chevrolet Eagle) היא מכונית משפחתית מ"סדרה CA", שבנוסף יוצרה במספר תצורות ספורטיביות, מתוצרת חטיבת המכוניות שברולט בחברת ג'נרל מוטורס האמריקאית אשר יוצרו בשנת 1933 בארצות הברית, קנדה, יפן, איחוד דרום אפריקה, ארגנטינה ובלגיה. יוצרו 450,435 יחידות. בשנת 1933 יוצרו 35,845 יחידות מ"סדרה CC" דגמי "שברולט מרקורי" ו"שברולט סטנדרט" (דגמים כמעט זהים). מנוע קדמי. מנוע בנזין - 3.4 ליטר. סוג הנעה: הנעה אחורית. מחיר היחידה נע בין 485–565 דולר (שנת 1933, בארצות הברית בהתאם לדגם). פלטפורמת "GM A platform" ושלדה של דגם "שברולט איגל" נלקחו לבניית דגמי טנדר (משאית קלה) "שברולט" ו"GMC" שנת 1933. סדאן - 4 דלתות. סדאן - 2 דלתות. קופה - 2 נוסעים. קבריולה - 2 דלתות. טנדר - (משאית קלה). "שברולט איגל" סדאן, 2 דלתות "שברולט איגל" קופה "שברולט איגל" קופה-קבריולה "שברולט מסטר ספצייאל איגל" שברולט 1933 - משאיות קלות (טנדרים) שברולט מדיה וקבצים בנושא שברולט איגל בוויקישיתוף שברולט איגל, סרטון באתר יוטיוב שברולט איגל, סרטון באתר יוטיוב "שברולט איגל ומרקורי", שנת 1933 howstuffworks.com/1933-chevrolet-eagle-and-mercury "שברולט איגל" קופה, 2 דלתות barrett-jackson.com/Events/Event/Details/1933-CHEVROLET-EAGLE-2-DOOR-COUPE שברולט מסטר איגל, סדרה CA, קבריולה bonhams.com/auctions
אטלנטיס (סרט, 2019)

אטלנטיס (באוקראינית: Атлантида) הוא סרט דרמה אוקראיני משנת 2019 בבימויו של ולנטין ווסיאנוביץ'. הוא הוקרן בחלק הקולנוע העולמי העכשווי בפסטיבל הסרטים הבינלאומי של טורונטו בספטמבר 2019. בפסטיבל הסרטים הבינלאומי ה-76 של ונציה זכה הסרט בפרס הסרט הטוב ביותר בתחרות האופקים. הוא מתוכנן לצאת לאקרנים באוקראינה בנובמבר 2020. הסרט מתרחש באוקראינה העתידית אחרי משבר אקולוגי, ומשלב בין רעב ללחימה של חיילים משוחררים לרעב ללחם ממנו הם סובלים כפועלי ייצור. הסרט נכתב על ידי ולנטין וסיאנוביץ', שגם ביים, צילם והפיק, לצד איה מיסליצקי ו-ולדימיר יאצנסקו. את התפקידים בסרט גילמו לוחמים מהכוחות המזוינים של אוקראינה שלחמו בסכסוך המזוין במזרח אוקראינה ומתנדבים. את אחד התפקידים המרכזיים גילם אנדריי רימארוק - קצין לשעבר במודיעין הצבאי האוקראיני. הסרט זכה בפרס האקדמיה האוקראינית לקולנוע. הסרט מספר על החיים בדונבאס לאחר שאוקראינה ניצחה במלחמה עם רוסיה והשיבה לידיה את השטחים הכבושים. האירועים בסרט מתרחשים בשנת 2025, "שנה לאחר תום המלחמה". השטח כבר הוכרז כבלתי מיושב והסביבה כה הרוסה עד כי שינוי נראה בלתי אפשרי בטווח הזמן נראה לעין. ההרס והחורבן שולטים בכל. לדברי במאי הסרט: "זה אסון שלא רק נעצר בסביבה הקרובה, אלא מחלחל לכל עבר דרך האנשים. כולם מתמודדים עם טראומת עבר ומנסים לשלוף משהו מחייהם." אנדריי רימארוק לודמילה בילקה וסילי אנטוניאק מרבית השחקנים הם חיילים לשעבר ומתנדבים של הכוחות המזוינים של אוקראינה ואת אחד התפקידים המרכזיים גילם אנדריי רימארוק, לוחם לשעבר שהשתתף בקרבות במסגרת מלחמת האזרחים באוקראינה והלחימה בדונבאס ועובד כעת בקרן "חזור לחיים". החובשת לודמילה בילקה והמתנדב וסילי אנטוניאק הצטלמו אף הם. הצילומים התרחשו בעיקר במריאופול בינואר-מרץ 2018. מדיה וקבצים בנושא אטלנטיס בוויקישיתוף "אטלנטיס", במסד הנתונים הקולנועיים IMDb (באנגלית) "אטלנטיס", במסד הנתונים הקולנועיים KinoPoisk (ברוסית) "New Brussels-based outfit BFF boards Valentyn Vasyanovych's 'Atlantis'". ScreenDaily. נבדק ב-16 באוגוסט 2019. {{cite web}}: (עזרה) "Toronto Adds The Aeronauts, Mosul, Seberg, & More To Festival Slate". Deadline. נבדק ב-16 באוגוסט 2019. {{cite web}}: (עזרה) Anderson, Ariston. "Venice: Todd Phillips' 'Joker' Wins Golden Lion, Roman Polanski Wins Silver Lion". The Hollywood Reporter. נבדק ב-8 בספטמבר 2019. {{cite web}}: (עזרה) «Атлантида» всплывет в ноябре [1] ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
רמפיקתיים

רמפיקתיים או דגי סכין חוליים (שם מדעי: Rhamphichthyidae) היא משפחה של דגי חשמל מהסדרה דגי-חשמל טרופיים החיים במים מתוקים טרופיים באמריקה הדרומית. דגים אלה קולטים את סביבתם בעיניהם וגם באמצעות שדה חשמל מאיברים המצויים מצידי גופם. הגוף מוארך עם סנפירים קצרים מאוד, "רעמה" מעל הגב ורעמה נוספת מתחת הבטן. הראש צר ובעל חוטם ארוך דמוי-חדק וחסר שיניים. אלו מינים די קטנים באורך 15 ס"מ בממוצע. הם ניזונים ממיני חסרי חוליות קטנים בקרקעית הנהר או האגם וקולטים אותם באמצעות שדה החשמל שהם מייצרים. אלו יצורי לילה שבמשך היום מתחפרים בחולות הקרקעית. חלק מהסוגים (Hypopygus ו-Steatogenys) משויכים לעיתים למשפחה דומה - היפופימיים (Hypopomidae). Gymnorhamphichthys Hypopygus סוג ומין יחיד Iracema caiana Rhamphichthys Steatogenys מדיה וקבצים בנושא רמפיקתיים בוויקישיתוף רמפיקתיים, באתר ITIS (באנגלית) רמפיקתיים, באתר NCBI (באנגלית) רמפיקתיים, באתר Animal Diversity Web (באנגלית) רמפיקתיים, באתר האנציקלופדיה של החיים (באנגלית) רמפיקתיים, באתר GBIF (באנגלית)
היפופימיים

היפופימיים (שם מדעי: Hypopomidae) היא משפחה של דגי חשמל מהסדרה דגי-חשמל טרופיים החיים בנהרות טרופיים בפנמה וברחבי אמריקה הדרומית בכל המדינות למעט בצ'ילה. מרבית המינים חיים באגן האמזונאס הגדול אך חלק חיים גם בריו דה לה פלטה ובנהרות ואפיקים קטנים יותר. אלו מינים קטנים מאוד שאורכם המקסימלי 5.9 ס"מ. דגים אלה קולטים את סביבתם בעיניהם וגם באמצעות שדה חשמל מאיברים המצויים מצידי גופם אך השדה אינו חזק מספיק להמם טרף קטן כמו דגים קטנים או חרקים. הגוף שלהם מוארך ובייחוד הזנב אך הסנפירים קצרים מאוד וכמעט בלתי נראים. במקומם ישנה "רעמה" הבולטת מתחת לסנפירי החזה ועד הזנב הדק. הם בעלי ראש קטן בעל עיניים קטנוץ וחוטם ארוך דמוי-חדק חסר שיניים. לעיתים נדירת הם מוחזקים כדגי נוי באקווריום. 2 סוגים (Hypopygus ו-Steatogenys) משויכים לעיתים למשפחה דומה - רמפיקתיים (Rhamphichthyidae). סוג ומין יחיד Akawaio penak Brachyhypopomus סוג ומין יחיד Hypopomus artedi Hypopygus Microsternarchus סוג ומין יחיד Procerusternarchus pixuna סוג ומין יחיד Racenisia fimbriipinna Steatogenys סוג ומין יחיד Stegostenopos cryptogenes מדיה וקבצים בנושא היפופימיים בוויקישיתוף היפופימיים, באתר ITIS (באנגלית) היפופימיים, באתר NCBI (באנגלית) היפופימיים, באתר Animal Diversity Web (באנגלית) היפופימיים, באתר האנציקלופדיה של החיים (באנגלית) היפופימיים, באתר GBIF (באנגלית)
שלום אביחצירא

הרב שלום אביחצירא (ה'תרנ"ג, 1893– ו' באדר ה'תשל"ד, 1974) היה דרשן, אב בית הדין ורבה של קולומבשאר (נקראה גם: בצאר), שבאלג'יריה. ומאוחר יותר, רב במרסיי שבצרפת, מחבר ספרים. נולד בתאפילאלת שבמרוקו לאסתר ולרב אהרון אביחצירא, בנו של הרב יעקב אביחצירא בשנת 1893 (ה'תרנ"ג). בצעירותו למד בישיבת "אביר יעקב" של סבו. בשנת 1920 (ה'תר"ף) עבר להתגורר בקולומבשאר (בצאר) שבאלג'יריה, וכיהן שם כדיין וכרבה הראשי של העיר. יחד איתו הגיעו לעיר גם אחיו, הרבנים ישראל (בבא סאלי הגדול) ויוסף (בבו סו), שיחד עסקו במתן שירותי הדת לקהילה היהודית בעיר. לאחר כ-40 שנים בקולומב-בשאר, בשנת 1962 (ה'תשכ"ב) עבר להתגורר במרסיי שבצרפת, וכיהן שם במשרה רבנית. בתקופת רבנותו, עסק בין השאר בשאלת הגרים הבאים להתגייר לשם אישות, בשאלה זו הכריע רבי שלום שיש לקרב בזמן הזה גרים אלו, ולאפשר להם להתגייר ולהינשא כהלכה. הלך לעולמו בשנת 1974 (ו' באדר ה'תשל"ד) ונקבר במרסיי. הרב שלום נשא תחילה את ביתו של הרב מסעוד שטרית, ולאחר שהתגרש, נישא בשנית לרחמא בת אליהו אביחצירא. במקביל נישא לסעדה, ולאחר שהתגרש ממנה, נישא לרחל. כלי כסף - על פרשיות התורה וההפטרה, שני חלקים. דברי שלום - על התורה, הנביאים והכתובים. זהב שבא - על תהילים, שלושה חלקים. זהב שבא - על נביאים וכתובים - חלק רביעי. כף אחת - חידושים על הש"ס, שני חלקים. מליץ טוב - שאלות ותשובות ופסקי דינים, ירושלים תשל"ג. אני שלום - מכיל שאלות ותשובות, ביאורי מדרשים ומקרא, תשפ"ג. חכם שלום אביחצירא, באתר החכם היומי רבי שלום אביחצירא, באתר MyTzadik שלום אביחצירא, באתר "החכם היומי" שלום בן אהרן אביחצירא (1893-1974), דף שער בספרייה הלאומית ראו בספרו מליץ טוב אבן העזר סימן טז. ובספר ריח ניחוח פרק לה.
אנדרה הולנד

אנדרה הולנד (באנגלית: André Holland; נולד ב-28 בדצמבר 1979) הוא שחקן קולנוע, טלוויזיה ותיאטרון אמריקאי. הולנד נולד וגדל בעיר בסמר (אנ'), אלבמה והתחנך בבית הספר התיכון הקתולי ע"ש ג'ון קרול (אנ') בברמינגהאם, אלבמה. בגיל 11 השתתף לראשונה בהצגה אוליבר! בתיאטרון הקיץ של ברמינגהאם. הוא בוגר לימודי תואר ראשון בחוג לדרמה באוניברסיטת המדינה של פלורידה ובהמשך למד בתוכנית בת שנה ללימודים בינלאומיים בלונדון. בשנת 2006 קיבל תואר שני באמנויות יפות מאוניברסיטת ניו יורק. הוא הופיע החל מ-2006, אז שיחק באחד מפרקי הסדרה המשטרתית "חוק וסדר" ובאותה עת עבד על מחזות תיאטרון שונות. סרטו הקולנועי הראשון היה "Sugar" מ-2008. בשנת 2016 השתתף בסרטו של בארי ג'נקינס "אור ירח" בתפקיד "קווין", הסרט זכה בפרס גלובוס הזהב לסרט הטוב ביותר - דרמה ובשלושה פרסי אוסקר והולנד קיבל שבחים וביקורות טובות על משחקו. מדיה וקבצים בנושא אנדרה הולנד בוויקישיתוף אנדרה הולנד, במסד הנתונים הקולנועיים IMDb (באנגלית) אנדרה הולנד, באתר Rotten Tomatoes (באנגלית)
יואב רייטר

יואב רייטר (נולד ב-6 ביוני 1975), הוא שחיין עבר ישראלי, אלוף ישראל בשחייה, סגן אלוף המכביה (1993) במשחה ל-100 מטר פרפר ונוירוכירורג בעיסוקו. רייטר נולד וגדל ברמת גן. בילדותו התגורר באלנטאון, פנסילבניה ארצות הברית בשל לימודיו האקדמיים של אביו ושם החל לשחות במרכז קהילתי יהודי בעירו. כשחזר לישראל הוא התאמן בקבוצת מכבי תל אביב כפר המכביה בהדרכתם של חיים נעסה, ירון אילתי, רביב שלהבת והלמוט לוי וכבר בהיותו בן 13 זכה בתואר שחיין מצטיין ארצי לבני גילו. בהיותו בן 16 הוא עבר לחיפה להתאמן בקבוצת מכבי חיפה בהדרכתו של ארנון אבני ושם סיים את לימודיו בתיכון עירוני ה'. בצבא הוא שרת כספורטאי מצטיין בחיל האוויר. באליפות ישראל שנערכה באפריל 1993 זכה רייטר בשתי מדליות אישיות, זהב וכסף. מדליית זהב במשחה ל-100 מטר פרפר בתוצאה של 57.79 שניות, לפני יואב מאירי (58.63 שניות) וניר שמעוני, שניהם מהפועל ירושלים. מדליית כסף, במשחה ל-200 מטר פרפר בתוצאה של 2:11.82 דקות, אחרי יואב מאירי (2:09.89 דקות) ולפני ערן צלר. בתחרות השחייה של המכביה ה-14 שנערכה באוניברסיטת תל אביב ביולי 1993 זכה רייטר במדליית כסף במשחה ל-100 מטר פרפר בתוצאה של 57.00 שניות, אחרי דן קטלר (55.82 שניות) ולפני ג'ף פופל (57.42 שניות), שניהם מארצות הברית. באליפות ישראל שנערכה באוגוסט 1994 זכה רייטר במדליית כסף אישית, במשחה ל-100 מטר פרפר בתוצאה של 59.67 שניות, אחרי יואב מאירי (57.05 שניות) ולפני ערן הירש, חברו לקבוצת מכבי חיפה. בשנת 1997 למד רייטר באוניברסיטת אוקלנד במישיגן. בשנתו הראשונה הוא זכה ב-NCAA דרגה שנייה, במדליית זהב במשחה ל-200 יארד פרפר ובמדליית ארד במשחה ל-100 יארד פרפר והיה שותף לשתי מדליות כסף במשחי שליחים (4x50 יארד מעורב ו-4x100 יארד מעורב) ביחד עם עידו מירון. בשנת 2013 זכה להיכלל בהיכל התהילה של אוניברסיטת אוקלנד. רייטר נשוי ואב לשלושה ילדים ומתגורר בבלומפילד(אנ'), מישיגן. הוא בעל תואר "דוקטור לאוסטאופתיה" (D.O) מאוניברסיטת Nova Southeastern שבפלורידה (2001–2005). הוא נוירוכירורג (2006–2012) מומחה לניתוחי עמוד שדרה מורכבים ועובד במישיגן ב-Saint Joseph Mercy Health System (אנ'). בזמנו הפנוי משתתף רייטר בתחרויות טריאתלון. אלכס פרלסמן, נופצה הדקה ב-100 מטר, מעריב, 20 באפריל 1993 גולן חזני, קרן אור בודדת באפלה, ידיעות אחרונות, 20 באפריל 1993 אלכס פרלסמן, רגאל - כוכבת האליפות שננעלה אתמול, מעריב, 23 באפריל 1993 ד"ר ברוך צ'יש, זינוק מוצלח לבריכה: שישה שיאי מכביה ושיא ישראלי ביום הראשון, הארץ, 8 ביולי 1993 יואב רייטר, באתר Health (באנגלית) יואב רייטר (אורכב 23.09.2019 בארכיון Wayback Machine), באתר St. Joseph Health (באנגלית) אלכס פרלסמן, שני שיאים והרבה תקוות, מעריב, 7 באוגוסט 1988
שברולט סטנדרט

שברולט סטנדרט (באנגלית: Chevrolet Standard, קרוי גם: Chevrolet Standard Mercury, וגם: Chevrolet Standard Six) היא מכונית משפחתית בסגנון טורפדו (אנ') שבנוסף יוצרה במספר תצורות ספורטיביות, מתוצרת חטיבת המכוניות שברולט בחברת ג'נרל מוטורס האמריקאית אשר יוצרה בין השנים 1933–1936 בארצות הברית, קנדה, יפן, איחוד דרום אפריקה, ארגנטינה ובלגיה. "Standard Mercury Serie CC", יוצר בשנת 1933, יוצרו 35,845 יחידות. "Standard Serie DC", יוצר בשנת 1934, יוצרו 98959 יחידות. "Standard Serie EC", יוצר בשנת 1935, יוצרו 201,773 יחידות. "Standard Serie FC", יוצר בשנת 1936, בסיס הדגמים הוארך ב-41 מ"מ, יוצר בשנת 1936, יוצרו 408,417 יחידות. יוצרו 744,994 יחידות. מנוע קדמי. מנוע בנזין. סוג הנעה: הנעה אחורית. מחיר דגם "שברולט סטנדרט מרקורי" שנת 1933 נע בין 445–475 דולר ליחידה (בארצות הברית). מחיר דגם "שברולט סטנדרט, שנת 1936 נע בין 495–600 דולר ליחידה (בארצות הברית, שנת 1936). בשנות ה-30 של המאה ה-20 דגמי "שברולט סטנדרט" סדאן שירתו כניידות משטרה. סדאן - 4 דלתות. סדאן - 2 דלתות. קופה 2+2 נוסעים, "רומבל סיט"(אנ') (2 נוסעים מאחור ממוקמים בספסל שנשלף מתא המטען). קבריולה - 2 דלתות (סדרה "Standard Serie FC" בשנת 1936) "שברולט סטנדרט מרקורי", סדאן, 2 דלתות, שנת 1933 "שברולט סטנדרט מרקורי", סדאן, 2 דלתות, שנת 1935 "שברולט סטנדרט", שנת 1934 "שברולט סטנדרט מרקורי", דגם קופה, שנת 1933 "שברולט סטנדרט", קבריולה, שנת 1936 "שברולט סטנדרט", שנת 1935 - מבט לתוך הרכב "שברולט סטנדרט", שנת 1935 "שברולט סטנדרט", שנת 1935 "שברולט סטנדרט", דגם קופה, שנת 1934 "שברולט סטנדרט", 2 דלתות, שנת 1934 - ניידת משטרה שברולט מדיה וקבצים בנושא "שברולט סטנדרט" בוויקישיתוף מדיה וקבצים בנושא "שברולט סטנדרט מרקורי" בוויקישיתוף שברולט סטנדרט, סרטון באתר יוטיוב שברולט סטנדרט, סרטון באתר יוטיוב Beverly Kimes, Henry Clark, Standard Catalog of American Cars 1805-1942, Iola, Krause Publications Inc, 1996, ISBN 978-0-87341-428-9. דגמי "שברולט מסטר דה-לוקס", "שברולט סטנדרט", שנת 1936 howstuffworks.com/1936-chevrolet-standard-and-master-deluxe "שברולט סטנדרט", שנת 1936 - ברושור oldcarbrochures.com/static/NA/Chevrolet/1936 דגמי שברולט שנת 1936 gmheritagecenter.com/gm-heritage-archive/docs/Chevrolet/1936 דגמי שברולט מרקורי, שברולט איגל, שנת 1933 auto.howstuffworks.com/1933-chevrolet-eagle-and-mercury "שברולט סטנדרט" קופה, שנת 1935 newsday.com/classifieds/cars/in-the-garage-1935-chevrolet-standard-coupe
פיירלואיג'י גוליני

פיירלואיג'י גוליני (באיטלקית: Pierluigi Gollini; נולד ב-18 במרץ 1995) הוא כדורגלן איטלקי המשחק בעמדת השוער בנאפולי. גוליני הצטרף לשורות הלאס ורונה ממחלקת הנוער של מנצ'סטר יונייטד בשנת 2014. הוא ערך את הופעת הבכורה שלו בסרייה א' ב-24 בספטמבר של אותה השנה, כשהיה חלק מההרכב הפותח במשחק בית שהסתיים בתיקו שתיים נגד גנואה. לאחר שתי עונות בוורונה, גוליני חתם בשורות אסטון וילה מהצ'מפיונשיפ ב-8 ביולי 2016. הוא ערך את הופעת הבכורה שלו במדי הקבוצה בניצחון 0–8 על גראצר האוסטרית במסגרת משחק ידידות יום לאחר החתימה. ב-13 בינואר 2017, גוליני חזר לליגה האיטלקית, כשהפעם הוא הושאל לתקופה של 18 חודשים לאטאלנטה. ב-10 ביוני 2018, הוא חתם על חוזה רשמי בקבוצה. ב-24 ביולי 2021 הושאל גוליני לטוטנהאם הוטספר לעונה אחת ב-9 ביולי 2022 הושאל לפיורנטינה. ב-25 בינואר 2023 הושאל לנאפולי עד לסוף העונה. מדיה וקבצים בנושא פיירלואיג'י גוליני בוויקישיתוף פיירלואיג'י גוליני, באתר Transfermarkt פיירלואיג'י גוליני, באתר Soccerway פיירלואיג'י גוליני, באתר BDFutbol פיירלואיג'י גוליני, באתר WorldFootball.net פיירלואיג'י גוליני, באתר National Football Teams פיירלואיג'י גוליני, באתר FootballDatabase.eu פיירלואיג'י גוליני, באתר ESPN אסטון וילה מחתימה את שוערה של הלאס ורונה אסטון וילה מוכרת את השוער גוליני לאחר עונת השאלה באטאלנטה ‏מאלן יעבור לדורטמונד, טוטנהאם צירפה שוער חדש, באתר ספורט1, 24 ביולי 2021 ערך זה הוא קצרמר בנושא כדורגלנים איטלקים. אתם מוזמנים לתרום לוויקיפדיה ולהרחיב אותו.